**Türk dövlətləri beynəlxalq və məhəlli təşkilatlarda**

**PLAN:**

Giriş

1.Türk dövlətlərinin beynəlxalq təşkilatlarda iştirakı

**ƏDƏBİYYAT:**
1.İsmayılov İ. Türk dünyası XX əsrin 90-cı illərində. Bakı, Zaman, 2001 2.Məmmədli N. Mərkəzi Asiyanın türk dövlətləri vəTürkiyə. Bakı,2005

3.Məmmədov Z. Ən yeni iqtisadiyyat : monetar siyasət, finanas kapitalının qloballaşması, media və Türkiyə iqtisadiyyatı. Bakı,Qanun,2001

4.Əliyev A., Qasımov N. “İpək yolu” bəşəriyyətin tərəqqi yoludur. Bakı, Səda,1999

5.Nazarbayev N. Yüzyılların kavşağında. A.,Bilig,1997

6.Saray M. Yeni Türk Cümhuriyyetleri tarihi. A.,Bilig,1999
7.Özdemir,Emin. 20.Yüzyılın Başlarında Kazakistanda Fikir Hareketleri,Yayınlanmamış Doktora Tezi, Gazi Üniversitesi Sosyal Bilimler Enstitüsü,Ankara,2007
8.Hayit,Baymirza,Milli Türküstan Hürriyet Davası,Çev. Timur Kosaoğlu, Ankara,2004
9.Hayit,Baymirza, Türküstan Devletlerinin Milli Mücadeleleri Tarihi. TTK, Ankara, 1995

10. Əli Şamil.Тürkçülüyün (Qazaxıstan) ,Bakı,«Elm və təhsil», 2013

 BMT-yə üzv olmaq müstəqillik və azad inkişaf ,öz ictimai həyatının bütün tərəflərinin demokratikləşdirilməsi, sülh və tərəqqi naminə digər ölkələrlə bərabərhüquqlu əməkdaşlıq yolyna qədəm qoymuş dövlətlərimizin ən yeni tarixində ən mühüm və əlamətdar mərhələlərdən biridir.BMT-yə üzv olduqları ilk günlərdən dövlətlərimiz onun əsas strukturlarında özlərinin daxili və xarici siyasətləri barədə, öz tarixləri və mədəniyyətləri barədə beynəlxalq birliyə hərtərəfli məlumat verilməsi sahəsində fəal işə başlamışlar.

 BMT-yə üzvülük illəri ərzində Azərbaycanın fəaliyyətinin üstün istiqaməti Ermənistan-Azərbaycan münaqişəsi ətrafında real vəziyyət və Azərbaycan Respublikasının mövqeyi barədə dünya birliyinə ən geniş,imkan daxilində daha ətraflı məlumat verilməsindən ibarət olmuşdur.Beynəlxalq sülhün və təhlükəsizliyin qorunub saxlanılması üçun ən başlıca məsuliyyət daşıyan BMT Təhlükəsizlik Şurası tərəfindən Ermənistan-Azərbaycan münaqişəsilə bağlı çoxsaylı sənədlər qəbul olunmuşdur.Bu sənədlərdə Azərbaycan Respublikasının və bölgədə digər dövlətlərin suverenliyi və ərazi bütövlüyü,Dağlıq Qarabağın Azərbaycana mənsubluğu təsdiqlənir, ərazilərin ələ keçirilməsi üçün zor işlədilməsinin yol verilməzliyi vurğulanır, bütün işğalçı qüvvələrin Azərbaycanın işğal olunmuş rayonlarından dərhal, təmamilə və qeyri-şərtsiz çıxarılması tələbi irəli sürülür, qaçqınların və köçkünlərin daimi yaşayış yerlərinə qayıtması üçün şərait yaradılmasının zəruriliyi qeyd edilir.Azərbaycanın mövqeyi türk dövlətləri də daxil olmaqla BMT-nin üzvləri olan dövlətlərin əksəriyyəti tərəfindən dəstəklənir.Lakin eyni zamanda qeyd edilməlidir ki, Ermənistan – Azərbaycan münaqişəsinin nizama salınması istiqamətində BMT-nin səyləri nəticəsiz qalmışdır.Belə ki, bütün dünyanın gözü qarşısında baş verən bu təcavüzə dünya dövlətləri və beynəlxalq təşkilatlar etinasızlıqla yanaşır, beynəlxalq hüquq normalarını və BMT Nizamnaməsini pozan Ermənistana qarşı ciddi bir tədbir görülmür. BMT Təhlükəsizlik Şurası təcavüzkarı hətta öz adı ilə adlandırmağa belə təşəbbüs göstərmir. Halbuki, BMT Təhlükəsizlik Şurasının məlum qətnamələri və Təhlükəsizlik Şurası sədrinin bəyanatlarında Ermənistanın münaqişədə bu və ya digər formada iştirakı etiraf olunur. Cəzasız qalmasından istifadə edən ermənilər isə BMT-nin münaqişəyə dair qəbul olunmuş qətnamələrinə belə məhəl qoymurlar.

 ABŞ Dövlət Departamentinin keçmiş əməkdaşı , erməni-Azərbaycan konfiliktinin ərazi dəyişikliyi vasitəsilə həll edilməsi planının müəllifi P. Qobi hadisələri ətraflı təhlil edərək belə nəticəyə gəlir ki, dərindən diqqət yetirdikdə Qafqaz siyasət meydanında əlavə fiqurların olduğu aydın görünür ki, bunlar baş verənlərlə bu və ya başqa dərəcədə əlaqəlidir. Regionda Rusiyanın maraqlarının olduqca böyük olduğunu göstərən müəllif belə bir xüsusiyyəti xüsusi vurğulayır ki, Rusiya regionda baş verən münaqişələrin həllində yox, “ konservləşdirilməsində”- dondurulmasında maraqlıdır, çünki tərəfləri qorxutmaq üçün tükdən asılı tarazlığı asanlıqla pozmaq olar, Rusiya hələlik bu yolla Qafqazda öz mövcudluğunu qoruyub saxlayır.

 Müstəqil Dövlətlər Birliyi ( MDB). 1991-ci il dekabr ayının 21-də Mərkəzi Asiyanın türk dövlətləri Alma – Ata şəhərində Müstəqil Dövlətlər Birliyinin yaradılması haqqında müqaviləyə qoşuldular. Lakin Azərbaycanda MDB-yə birmənalı münasibət olmamışdır. 1991-ci ilin oktyabrından 1992 –ci ilin mayınadək Azərbaycan Respublikasında rəsmi xarici siyasət xəttində MDB iştirakçısı olan dövlətlərlə əməkdaşlıq üstünlük təşkil etmişdisə də, 1992-ci ilin mayından 1993-cü ilin iyununadək Azərbaycan Respublikası bu təşkilata Rusiyanın hegemonluq iddiası kimi baxaraq , SSRİ-ni bərpa etmək cəhdi kimi qiymətləndirərək onun işində fəal iştirak etməyərək , yalnız müşahidəçilər göndərməklə kifayətlənmişdi. 1993-cü ilin iyunundan sonrakı dövrdə Azərbaycanda MDB-yə, onun strukturlarına münasibət dəyişdi və əməkdaşlıq xəttinə üstünlük verildi. Bu dövrdən Azərbaycan dövləti MDB-də iştirak etmək qərarına gəldi. Parlamentlərarası məclis MDB iştirakçısı olan dövlətlərin məsləhətçi orqanıdır. Məclis məsələləri hazırlamaq və müzakirə etməkdən ötrü daimi və müvəqqəti komissiyalar yaratmışdır. Təşkilat öz qərarlarını bəyanat, müraciət, tövsiyə, təklif memarandum və qətnamə formalarında qəbul edir.

 1996-cı ilin əvvəllərində Rusiyanın Dövlət Duması Sovet İttifaqının ləğvi haqqında qərarı hüquqi cəhətdən düzgün olmayan addım elan etdi. 1996-cı il mart ayının 15-də 1991-ci il Beloveysk sazişinin ləğv edilməsi haqqında qərar qəbul etdi. Haqqında danışılan qərarın ardınca Rusiya MDB-nin “daha fəal üzvləri” olan dövlətlərlə daha sıx iqtisadi və siyasi inteqrasiyanı nəzərdə tutan iki müqavilə imzaladı. Birinci müqavilə Belarusla “Suveren Respublikalar İttifaqı “ çərçivəsində yeni ittifaqın yaradılmasını nəzərdə tuturdu. Bir çox politoloqların, mütəxəssislərin fikrincə yeni qurumun hətta adı belə Rusiyanın keçmiş imperiyanı bərpa etmək niyyətini açıq şəkildə göstərirdi – SRİ -SSRİ. İkinci müqavilə Rusiya, Qazaxıstan,Belarus və Qırğızıstan arasında imzalandı. Müqavilə iştirakçıları perspektivdə “ Birləşmiş Dövlətlər Birliyi”nin yaradılmasını nəzərdə tuturdular. Müqavilələrin hər ikisi mütəxəssislər tərəfindən, MDB daxilində inteqrasiyanın inkişaf tempinin aşağı olmasından Rusiyanın narazılığının nəticəsi kimi qiymətləndirilir, bildirilirdi ki, bu, Rusiyanın keçmiş imperiya dövlətləri arasında birləşmə prosesini davam etdirmək və daha da sürətləndirmək əzmini nümayiş etdirir. Belə ki, onların fikrincə, Rusiyanın MDB-dən siyasi inteqrasiyanı sürətləndirmək vasitəsi kimi istifadə etmək cəhdinə qarşı artıq 90-cı illərin ortalarında ittifaq daxilində Ukraynanın liderliyi ilə, belə demək mümkünsə, “gizli blok” formalaşmışdır ki, buraya Azərbaycan, Özbəkistan, Türkmənistan, müəyyən hallarda Qazaxıstan, Gürcüstan və Moldova da qoşulurlar. Bu dövrdə Rusiya türk dövlətləri arasında hər hansı formada əməkdaşlığa ehtiyatla yanaşmış, bu əməkdaşlığın MDB daxili münasibətlərə mənfi təsir göstərəcəyi barədə adı çəkilən dövlətlərə dəfələrlə xəbərdarlıq etmişdir. Rusiya həmçinin türk dövlətləri arasında çoxtərəfli əməkdaşlığın nəticəsi olan türk dövlət başçılarının Zirvə toplantısının keçirilməsini də birmənalı qəbul etmirdi. Belə ki, o, Zirvə toplantılarına MDB –nin alternativi kimi baxır, bu toplantıların Rusiya əleyhinə keçirildiyini iddia edirdi. Təsadüfi deyil ki, türk dövlət başçılarının toplantılarının keçirildiyi ilk görüşlərinin hər birində bu görüşlərin üçüncü heç bir dövlətə qarşı çevrilmədiyini xüsusi vurğulayırdılar.

 Türk dövlətlərinin xarici siyasətində İslam Konfransı Təşkilatı ilə əlaqələr xüsusi yer tutur. Dövlətlərarası orqan kimi 1969-cu ilin sentyabrında Rabatda (Mərakeş ) keçirilmiş birinci konfransda toplanan, rəsmi şəkildə 1972-ci ilin fevral-martında Ciddədə (Səudiyyə Ərəbistanı) müsəlman ölkələrin xarici işlər nazirlərinin üçüncü konfransında yaradılan və nizamnaməsi təsdiq edilən İslam Konfransı Təşkilatı hazırda 57 dövləti, o cümlədən bütün türk dövlətlərini özündə birləşdirir. Dünyada mövcud olan təbii sərvətlərin və enerji resurslarının üçdən iki hissəsi İKT-də təmsil olunan dövlətlərin payına düşür. BMT-dən sonra 1,4 milyard müsəlman əhalisini təmsil edən İKT dünyanın ikinci ən böyük təşkilatıdır. Bu gün özünün artmaqda olan nüfuzundan istifadə edən İKT dünyada təbii sərvətlərin ədalətli bölgüsünə nail olmağa, iqtisadi və siyasi proseslərə hər vasitə ilə təsir etməyə çalışır. Təşkilat Azərbaycanın haqq işini birmənalı şəkildə dəstəkləyən, Ermənistanın təcavüzkarlığını qətiyyətlə pisləyən, BMT Təhlükəsizlik Şurasının qətnamələrinin və ATƏT qərarlarının sözsüz yerinə yetirilməsini tələb edən yeganə təşkilatdır. Bu təşkilatın fəaliyyəti təkcə din birliyinə deyil, eyni zamanda beynəlxalq normalara əsaslanır. Eyni zamanda İKT ilə türk dövlətləri arasında iqtisadi, elmi-texniki, mədəni və humanitar sahələrdə əməkdaşlığın da perspektivləri şübhəsizdir.

 İKT xarici işlər nazirlərinin 1993-cü ildə Kəraçidə keçirilmiş XXI, 1994-cü ildə Kasablankada keçirilmiş XXII, 1995-ci ildə Konakridə keçirilmiş XXIII konfransları Ermənistan Respublikası ilə Azərbaycan Respublikası arasında münaqişə haqqında qətnamələr qəbul etmişdir. IKT xarici işlər nazirlərinin 1996-cı ildə Cakartada keçirilmiş XXIV konfransında müvafiq qətnamənin adı dəyişdirilərək, “Ermənistan Respublikasının Azərbaycan Respublikasına qarşı təcavüzü haqqında” adlandırılmışdır. O vaxtdan etibarən xarici işlər nazirlərinin bütün konfranslarında bu qəbildan olan qətnamələrin adı dəyişilməz qalmışdır. Qeyd etmək lazımdır ki, İKT qətnamələri Azərbaycan üçün yalnız siyasi əhəmiyyət daşımır, respublikamıza müsəlman ölkələri tərəfindən göstərilən humanitar, texniki və s. yardımın böyük bir hissəsi İKT konfranslarının qəbul etdiyi sənədlər əsasında həyata keçirilir. Məsələn, İslam İnkişaf Bankı (İİB) qaçqınlara humanitar yardım göstərilməsinə 500 min dollar və onlar üçün iş yerləri yaradılması məqsədi ilə dəzgah və avadanlığın alınmasına 1 milyon dollar vəsait ayırmışdı.

 Qazaxıstan Semipalatinsk vilayətində və Aral hövzəsində yaranmış ekoloji fəsadları aradan qaldırmaq üçün İKT –dən yardım alıb.

 2011-ci ildə Qazaxıstan İKT Xarici İşlər Nazirləri Şurasına sədirlik edəcək. Şuranın 38-ci sessiyasının Astanada keçirilməsi nəzərdə tutulur. Bu il Qazaxıstanda keçirilməsi planlaşdırılan İslam Dünyası İqtisadi Forumunun müsəlman dövlətləri arasında qarşılıqlı iqtisadi əlaqələrin genişləndirilməsi və tərəfdaşlıq münasibətlərinin daha da yaxşılaşdırılması baxımından mühüm əhəmiyyət kəsb edəcəyini indidən söyləmək olar. Belə bir forumun Qazaxıstanda keçirilməsi bu ölkənin İslam dünyasına iqtisadi və siyasi cəhətdən inteqrasiya etməsinə, münaqişələrin və mübahisəli məsələlərin həllində bilavasitə yaxından iştirak etməsinə şərait yaradır. İKT-nin qarşıya qoyduğu bütün tələbləri yerinə yetirməklə yanaşı, təşkilatda öz milli maraqlarından çıxış edəcək Qazaxıstan sədirlik dövründə, böyük təcrübə məktəbi keçmiş güclü diplomat kadrlarına da sahib olacaq.

 Siyasətin iqtisadiyyat üçün yol göstərici olduğunu və inteqrasiya üçün siyasi danışıqlarsız, razılıqsız keçinilmədiyini dərk edən yeni müstəqil türk dövlətləri həmçinin bir sıra iqtisadi layihələrin iştirakçılarıdırlar.

 SSRİ – nin dağılmasından sonra AB (Avropa Birliyi) üzvü ölkələri Qafqaz və Mərkəzi Asiyanın yeni dövlətlərinə yönəlmiş strategiyanı həyata keçirməyə başladı. Ancaq AB ilk öncə Mərkəzi və Cənubi Avropa ölkələri, həmçinin Rusiya ilə əlaqələrin inkişaf etdirilməsinə daha çox diqqət yetirmiş, türk dövlətləri bir qədər arxa planda qalmışdır. Bu səbəbdən AB-nin regiona yönəlmiş strategiyasına Avropanın artan enerji tələbatı ucbatından yenidən yanaşılması diqqət mərkəzindədir. Xəzər hövzəsi və Mərkəzi Asiya neft və qazı Avropanın enerji ehtiyaclarının ödənilməsi üçün kifayət qədər cəlbedici görünür. Hazırda bu ehtiyac Rusiya, Norveç və Əlcəzairin təbii ehtiyatları hesabına ödənilsə də, gələcəkdə sənaye potansialının artımı və bundan irəli gələn ehtiyac qaçılmazdır. Olduqca məhdud karbohidrogen ehtiyatına malik AB üzvü ölkələrinin 2020-ci ildə enerji idxalının 60%-i təşkil edəcəyi proqnazlaşdırılır. Bu prizmadan çıxış etsək AB-nin Mərkəzi Asiya ölkələri ilə əlaqələr qurması istiqamətində bütün səyləri başa düşüləndir.

 AB ilə SSRİ arasında 1989- cu ilin 18 dekabrında əməkdaşlıq haqqında saziş imzalansada, Sovetlər Birliyinin dağılması ilə yeni siyasətin irəli sürülməsi zərurəti meydana çıxdı. AB –nin 1990-cı ilin dekabr ayında Roma zirvə toplantısında BMT-yə yeni üzv olmuş ölkələrdə iqtisadi islahatları və inkişaf istiqamətində atılan addımları dəstəkləmək, dünya iqtisadiyyatına inteqrasiyasına yardım etmək məqsədilə TACİS (Technical Assistance to the Common Weath of Indepen States – Müstəqil Dövlətlər Birliyinə Texniki Yardım) Proqramı qəbul edildi. 28 – 29 iyun 1991-ci ildə keçirilmiş Lüksemburq, 9-10 dekabr 1991-ci il tarixli Maastrix və 25-27 iyun 1992-ci il Lissabon sammitlərində keçmiş Sovetlər İttifaqı dövlətləri ilə əlaqələri genişləndirmək qərara alınmışdı.

 Əvvəllər AB-nin strateji kursunda Qafqaz və Mərkəzi Asiya ölkələri arxa planda dururdusa, sonradan bu strateji kursun dəyişdiyinin şahidi oluruq. Bununla əlaqəli olaraq 1995-ci ilin dekabr ayında Madrid zirvəsində qəbul olunmuş ortaq xarici siyasət və milli təhlükəsizlik konsepsiyasında “Avropa siyasi gündəliyi “ adlı siyasi proqram qəbul olunmuşdu. Bu proqrama görə, o zamana qədər AB ölkələrinin region dövlətləri ilə mövcud ikitərəfli münasibətləri indi AB-nin ümumi xarici siyasət kursuna daxil edilmişdi. Göründüyü kimi, AB bölgənin enerji qaynaqlarıdan yararlanmaq niyyətindədir. TACIS proqramı yeni müstəqil dövlətlərə bazar iqtisadiyyatına keçid dövründə maddi və texniki yardımı həyata keçirməyi nəzərdə tutur.

 Proqramın 3 təməl prinsipi var.

1. Bazar iqtisadiyyatı və demokratiyaya keçid ;
2. Bütün istiqamətlərdə əməkdaşlığı və ikitərəfli əlaqələri ;
3. Proqrama qatılan ölkələrin dünya iqtisadiyyatına inteqrasiyasının dəstəklənməsi.

 1991- 1999-cu illər ərzində proqram çərçivəsində sözügedən ölkələrə 4 mird.226mly. avro həcmində yardım edilmiş, 3000-dən çox layihə gerçəkləşdirilmişdir. Regiona yönələn iki layihə TRASEKA( Transport Corridor Europe – Cancasus – Avropa- Qafqaz- Asiya Nəqliyyat Dəhlizi ) və İNOGATE (İnterstate Oil and Gas Transport to Europe, -Neft və Qazın Avropaya beynəlxalq nəqli) – üzərində dayanmaq lazımdır.

 TRACECA Brüsseldə 1993-cü ilin mayında keçirilmiş 8 təsisçi dövlətin ( 5 Mərkəzi Asiya və 3 Cənubi Qafqaz ölkələri ) ticarət və nəqliyyat nazirlərinin Konfransında təsis olunmuşdur. Bu təşkilatın məqsədi- qeyd edilən dövlətlərin siyasi və iqtisadi müstəqilliyini dəstəkləməklə onların alternativ nəqliyyat yolları vasitəsilə Avropa və dünya bazarlarına çıxış qabiliyyətini yüksəltmək və üzv dövlətlər arasında sonrakı regional əməkdaşlığı stimulə etməkdən ibarətdir. 8 sentyabr 1998-ci ildə Bakıda Azərbaycan və Gürcüstan Prezidentlərinin təşəbbüsü və Aİ-nin TACIS- TRASEKA proqramının dəstəyi ilə “Tarixi İpək Yolunun bərpası” adlı beynəlxalq konfrans keçirilmişdir. 32 ölkə və 12 beynəlxalq təşkilat nümayəndələri bu konfransda iştirak etmişlər. Konfransda əldə edilmiş ən mühüm nəaliyyət Azərbaycan, Ermənistan. Gürcüstan, Qazaxıstan,Qırğızıstan, Tacikistan, Türkiyə, Ukrayna, Moldova, Rumıniya və Bolqarıstannın “Avropa- Qafqaz – Asiya Nəqliyyat Koridorunun inkişafı üçün Əsas Beynılxalq Nıqliyyat çoxtərəfli Müqavilə “ ( Əsas razılaşma ) və Əsas Razılaşmanın əsasında olan Texniki Əlavə sənədlər: beynəlxalq dəmiryolu nəqliyyatı ; beynəlxalq yol nəqliyyatı; beynəlxalq kommersiya dəniz gəmiçilik naviqasiyası ; gömrük proseduraları və sənədlərin təhvili. 21 fevral 2001-ci ildə Avropa İttifaqının ( Aİ ) yüksək rəsmilərinin iştirakı ilə HK TRACEKA Daimi Katibliyinin Ofisinin Bakıda açılışı keçirilmişdir. TRACEKA layihəsi Azərbaycanla 25 texniki və ... investisiya layihəsinin həyata keçirilməsini dəstəkləyir ki, bu layihələrin 26-da Azəbaycanın payı ümumilikdə 100 milyon avro məbləğindən də artıqdır.

 INOGATE ( Avropaya dövlətlərarası neft və qaz ixracı ) Aİ-nin yeni müstəqil döblətlərə maliyyə dəstəyi çərçivəsində həyata keçirilən əsas regional təşəbbüsdür. 1999-cu ilin iyul ayında 15 dövlətin ( Azərbaycan da daxil olmaqla ) iştirakı ilə imzalanan dölətlərarası neft və qaz ixracını nəzərdə tutan Çərçivə Sazişi INOGATE-nin əsas hüquqi bazasını təşkil edir. Proqramın birinci fazası ümumi məbləği 50 milyon avrodan artıq olan 10 layihənin həyata keçirilməsini nəzərdə tutur ki, bu layihələrdən 5-i bilavasitə Azərbaycanla əlaqədardır. INOGATE yeni müstəqil dövlətlər və Azərbaycana münasibətdə trans –sərhəd layihələrinin həyata keçirilməsi üçün yeni perspektivlər yaradır və hidrokarbon mənbələrinin tranziti ilə bağlı beynəlxalq razılaşmaların üstünlükləri əsasında beynəlxalq maliyyə institutları və xüsusi investisiya fondları tərəfindən investisiyanın cəlb edilməsi məqsədləri üçün katalizator rolunu oynayır.